stanford-oval/wikipedia huggingface dataset:
לשון נקייה
לשון נקייה ביהדות

השימוש ב"לשון נקייה" הוא חיוב הלכתי, בחז"ל מובאות אזהרות רבות שלא ינבל אדם את פיו ומופיעים על כך גם עונשים חמורים, כגון: ”אפילו חותמין עליו גזר דין של שבעים שנה לטובה הופכין עליו לרעה.”(הביטוי ״גזר דין של שבעים שנה״ הוא דוגמה ללשון נקיה. ומשמעותו - גזר דין מוות) וכן ”מעמיקין לו גיהנום.” ו”בעוון זה נערי שונאי ישראל מתים.” (הביטוי "שונאי ישראל" עצמו הוא דוגמה ללשון נקייה הבאה בלשון סגי נהור, כמובא בהמשך).
מכאן גזרו חז"ל: ”שלא יוציא אדם דבר מגונה מפיו ולעולם יספר אדם בלשון נקייה.” פסיקה זו נקבעה במקומות רבים בספרי ההלכה והמוסר היהודיים.
בתלמוד מובאים ציטוטים רבים מהמקרא והנביאים, בהם האריך הפסוק במילותיו כדי לכתוב ב"לשון נקייה". כה גדולה ההקפדה ביהדות לדבר ב"לשון נקייה", שאפילו הביטוי "אור ליום", המסמל בעצם את הערב שלפניו, נובע מהרצון שלא להשתמש במילה לילה, המעוררת קונוטציות שליליות, אלא דווקא במילים אור ויום המעוררות תחושה חיובית (מסכת פסחים ג ע"א).
במיוחד הקפידו להשתמש בלשון נקייה בעניינים ש'בינו לבינה' (ביטוי של לשון נקייה כשלעצמו) ולהיזהר מניבול פה. כך כתב רבי יונה גירונדי בספרו "ספר היראה": "כל צד ערווה לא יישמע על פיך, כגון להזכיר 'זונה' או דבר נבלה". ואכן מצאנו שבמקום 'זונה' אמרו "יוצאת לחוץ" (מסכת כלים, פרק כ"ד, משנה ט"ז) ו"נפקנית".
עד כדי כך הקפידו על לשון נקייה בתחום זה של 'בינו לבינה', שיש כאלה שאף נמנעו מלומר "אשתי", ובמקום זה אמרו "ביתי" (מסכת שבת, דף קי"ח, עמוד ב'). ובמקום קיום יחסי מין אמרו: "תשמיש המיטה" (מסכת מועד קטן, דף כ"ד, עמוד א'), "דבר זה" (מסכת סנהדרין, דף י"ט, עמוד ב'), "מילתא" (דבר) (מסכת נדרים, דף צ"א, עמוד א'), "דבר מצווה" (מסכת עירובין, דף ק', עמוד ב'), "דרך ארץ" (מסכת יומא, דף ע"ד, עמוד ב'), "דבר אחר" (מסכת ברכות, דף ח', עמוד ב'), "הרגל דבר" (מסכת עבודה זרה, דף י"ז, עמוד א'), "עשיית מלאכה" (מסכת שבת, דף מ"ט, עמוד ב'), "עשיית צרכים" (מסכת סנהדרין, דף פ"ב, עמוד ב'), ו"לדבר" (מסכת כתובות, דף י"ג, עמוד א'). וכן מצאנו ביטויים חלופיים הקשורים באכילה ושתייה כלשון נקייה ליחסי מין: "אכל" (מסכת כתובות, דף י"ג, עמוד א'), "סעד" (מסכת שבת, דף ס"ב, עמוד ב'), "נהמא" (לחם) (מסכת נידה, דף י"ז, עמוד א'), "לחם סתרים" (מסכת סנהדרין, דף ע"ה, עמוד א'), "טעימת תבשיל" (מסכת חגיגה, דף ה', עמוד ב'), "שותה בכוס" (מסכת נדרים, דף כ', עמוד ב'), "עריכת שולחן" (שם). במקום וסת נאמר "דרך נשים" (מסכת עבודה זרה, דף כ"ד, עמוד ב'), ובמקום חטא של זנות - "עבירה" סתם, בלי פירוט (מסכת עבודה זרה, דף ג', עמוד א').
ואכן הרמב"ם בספרו מורה נבוכים (חלק ג', פרק ח') מציין כי לשון הקודש נקראת כך, מאחר שהיא מובנית על בסיס של לשון נקיה כי ”המה דברים שהשתיקה יפה להם, ואם הביא ההכרח להזכרתם, יש למצוא עצה לכך, על ידי כינויים מלשונות אחרים”. כדוגמה מרכזית לכך, הוא מביא את איברי הרבייה, שבתורה יש להם רק כינויים ולא ניתן להם שם משל עצמם. גם בספרות חז"ל מוצאים סוגים שונים של דימויים לאיברי הרבייה, הלקוחים ממילים שרק מרמזות עליהם, לעיתים בהקשר קלוש ביותר. כגון: "פנים" (מסכת גיטין, דף ע"ו, עמוד ב'), "אותו מקום" (מסכת נדרים, דף כ', עמוד א'), "בשר" (מסכת סנהדרין, דף י"ט, עמוד ב'), "גבורתו" (מסכת בבא מציעא, דף פ"ד, עמוד א'), "פה" (מסכת יומא, דף ע"ה, עמוד א'), "עבד" (מסכת תמורה, דף ל', עמוד א'), "שמש" (מסכת נידה, דף מ"א, עמוד א'), "עקב" (מסכת נדרים, דף כ', עמוד א'), "תורף" (מסכת ברכות, דף כ"ד, עמוד א'). במקום רחם - "אם" (מסכת סנהדרין, דף ל"ג, עמוד א'), ו"קבר" (מסכת סנהדרין, דף פ"ב, עמוד ב').
ראו גם

לשון סגי נהור
דיספמיזם
תקינות פוליטית
שיחדש
היפותזת ספיר-וורף
תחדיש
מילת קוד
הערות שוליים

↑  מנחם בגין, על היחסים עם גרמניה; התקפות טרור ערביות, כח באייר תשכ"ו, 18 במאי 1966, דברי הכנסת פרק 45 עמ' 1470 - 1742
↑  "המהפך" מתוך אתר YouTube
↑  אבנר כהן, המחבר כמשל: סעיף 113 ג, מתוך הספר הטאבו האחרון, 2005
| --- | --- |
בקרת זהויות :  NLI: 987007558089905171  BnF: cb11956912t (data)  GND: 4015680-1  LCCN: sh85045590  NKC: ph120029
חבייר זאנטי

חאבייר אדלמר זאנטי (בספרדית: Javier Adelmar Zanetti, תעתיק מדויק: סאנֶטי; נולד ב-10 באוגוסט 1973 בבואנוס איירס) הוא כדורגלן עבר ארגנטינאי, אשר שיחק ברוב הקריירה שלו בקבוצת אינטר מילאנו בה אף שימש כקפטן. זאנטי שיחק באגף הימני וכקשר אמצעי. הוא מכונה "פופי" (el Pupi). זאנטי שיאן ההופעות של אינטר ושני בתולדות נבחרת ארגנטינה עם 145 הופעות. נבחר על ידי פלה לאחד מ-125 שחקני הכדורגל החיים הטובים בעולם.
קריירה > קריירת מועדונים

זאנטי שיחק בטאז'רס (רמדיוס אסקלדה) (אנ') ובבאנפילד בארגנטינה, לפני שעבר לאיטליה ולאינטר ב-1995.
בעונת 2009/2010 השלים זאנטי זכייה בטרבל היסטורי עם אינטר כשבקושי החמיץ משחקים במהלך העונה. זאנטי שיחק משחק מלא נגד באיירן מינכן בגמר ליגת האלופות, בו ערך את משחקו ה-700 במדי אינטר. בעונת 2010/2011 הספיקו זאנטי ואינטר לזכות גם בסופר קאפ האיטלקי אחרי ניצחון 1–3 על רומא.
בעונת 2010/2011 בגומלין חצי הגמר הגביע האיטלקי במשחק נגד רומא ערך את הופעתו האלף בקריירה. בנוסף הבקיע במשחק במסגרת ליגת האלופות נגד טוטנהאם והפך לכובש המבוגר ביותר במסגרת הטורניר.
זאנטי קיבל את הכרטיס האדום הראשון שלו בכל הקריירה בגיל 38 וחצי, במהלך משחק הליגה האיטלקית שנערך ב-3 בדצמבר 2011 נגד אודינזה.
בסוף עונת 2013/2014 פרש זאנטי ממשחק פעיל.
קריירה > נבחרת

בנבחרת ארגנטינה ערך זאנטי את הופעת הבכורה שלו ב-16 בנובמבר 1994 מול נבחרת צ'ילה. בין היתר שיחק עם הנבחרת במונדיאל 1998 ובמונדיאל 2002. לקראת מונדיאל 2006 בגרמניה החליט מאמן הנבחרת חוסה פקרמן לא לזמנו לסגל ארגנטינה, דבר שהתקבל בהפתעה רבה בארגנטינה ובעולם. לאחר המונדיאל הוחזר זאנטי לסגל הנבחרת על ידי המאמן החדש-ישן אלפיו באסילה ופתח בהרכב הנבחרת במשחק הניצחון על נבחרת צרפת לאחר שנה וחצי של היעדרות. עם פרישתו של רוברטו אז'אלה מונה זאנטי לקפטן הנבחרת. זאנטי המשיך להיות חלק מהנבחרת גם לאחר מינויו של דייגו מראדונה למאמנה ב-2008, אולם הוא לא זומן לסגל הנבחרת למונדיאל 2010. לזאנטי 145 הופעות במדי נבחרת ארגנטינה.
חייו האישיים

זאנטי נשוי לפאולה ולהם בן ובת. בתגובה למשבר הכלכלי בארגנטינה בסוף שנות ה-90 ותחילת המאה ה-21, הקימו זאנטי ואשתו ארגון שמטרתו תמיכה ועזרה לילדים נזקקים בשם "קרן PUPI".
תארים

אליפות איטליה (5): 2005/06, 2006/07, 2007/08, 2008/09, 2009/10
הגביע האיטלקי (4): 2004/05, 2005/06, 2009/10, 2010/11
הסופר קאפ האיטלקי (4): 2005, 2006, 2008, 2010
ליגת האלופות: 2009/10
הליגה האירופית: 1997/98
אליפות העולם לקבוצות: 2010
סגנית הקופה אמריקה: 2004, 2007
סגנית גביע הקונפדרציות: 1995, 2005
מרכז שיטור קהילתי

מרכז שיטור קהילתי בפתח תקווה
מרכז שיטור קהילתי (בראשי תיבות: מש"ק) הוא מרכז המהווה נקודת קצה מרוחקת של תחנת המשטרה. במרכז השיטור הקהילתי פועלים מפקד מרכז שיטור קהילתי, (מפקד מש"ק) שהוא שוטר בדרגת נגד ושוטר מרכז שיטור קהילתי שפועלים אף עם המתנדבים שמופעלים במש"ק, מתנדבי המשמר האזרחי בתא שטח מסוים (שכונה, ישוב, מועצה אזורית וכדומה). פעילות השוטרים והמתנדבים במרכז השיטור הקהילתי נעשית במסגרת מודל "שיטור קהילתי" (אנ') - שיטור אפקטיבי לפתרון בעיות, שיפור השירות וצמצום תופעות פשיעה בשטח התחנה עליה נמנה המש"ק. מפקד המש"ק ושוטרי המש"ק כפופים פיקודית למשרד האק"מ (אגף קהילה משטרה) בתחנה, כאשר בראש משרד האק"מ עומד קצין האחראי לכל מרכזי השיטור הקהילתי בשטח התחנה ועל תפקודם התקין ולאחרונה עקב שינוי ארגוני ואיחוד האק"מ עם אגף מבצעים, נעשה כפוף לאגף זה ככל יחידות אגף הקהילה לשעבר.
מפקדי המש"קים

מפקדי המש"קים ושוטרי המש"ק הם שוטרי תחנה מיומנים ומקצועיים לרוב בעלי וותק בתפקידים קודמים, אשר נבחרו לתפקיד זה בוועדה מרחבית בראשות מפקד מרחב או סגנו וקציני מרחב עקב החשיבות הניתנת לתפקיד זה, ולאחר מכן דוחה או מאשרת את תפקידו והיבחרותו לשמש כמפקד מש"ק או שוטר מש"ק.
תפקידי מרכזי השיטור

למרכז השיטור הקהילתי תפקידים רבים: הקלת העומס על התחנות בגביית התלונות מהתושבים; גישור בסכסוכים בין התושבים; גיוס ליחידת המשמר האזרחי המקומית ופיקוד עליה; טיפול ממוקד בעבירות של איכות חיים (חנייה או רעש, לדוגמה); עזרה לפיקוח העירוני לאכוף את החוק ולשמור על הסדר, באמצעות סמכויות המשטרה (שאינן עומדות לרשות הפקחים); פיקוח על האבטחה של בתי הספר וגני הילדים; והדרכת הילדים ובני הנוער, במוסדות החינוך, לבטיחות בדרכים, לאי אלימות ולהימנעות מצריכה של סמים ואלכוהול.
עיקר עבודתם של השוטרים במרכזי השיטור הקהילתי היא באזור שעליו הם מופקדים, מול התושבים של אותו אזור ובאי האזור האחרים (עובדים, תלמידים וכו'). לכן, שוטרי המרכזים הקהילתיים מכירים היטב את האזור ואת תושביו והם משמשים גשר - מצד אחד מדריכים את כל כוחות המשטרה שפועלים באזור ומן הצד השני, מסבירים לתושבים על הפעילות של המשטרה ועל השירותים שלה לאזרח. בהתאם לכוח האדם הפנוי בכל תחנה, מפקדי התחנות משתדלים לשבץ שוטרים רבים ככל האפשר במרכזי השיטור הקהילתי. הבעיה העיקרית במימוש החזון של מרכזי השיטור הקהילתי היא המחסור החמור בכוח האדם במשטרה, אשר בגללו מתַגברים שוטרי המרכזים לעיתים קרובות את יחידות הסיור ואת יחידות התנועה במקום למלא את תפקידם בקהילה.
ערך זה הוא קצרמרבנושא ישראל. אתם מוזמנים לתרום לוויקיפדיה ו.
תסמונת חוסר הרגישות לאנדרוגן

| --- | --- |

התסמונת נגרמת כאשר פעילות הקולטן לאנדרוגן (בתמונה) נפגעת.
 תחום:  אנדוקרינולוגיה 
 קישורים ומאגרי מידע
 eMedicine:  article/924996 
 MeSH:  D013734
 סיווגים
 ICD-10:  E34.5 
 ICD-11:  LD2A.4 
 
תסמונת חוסר הרגישות לאנדרוגן (באנגלית: Androgen insensitivity syndrome; או תנגודת לאנדרוגנים) היא תסמונת בה תאי הגוף אינם מגיבים לאנדרוגן, שהוא ההורמון המפתח את סימני המין הזכריים. חוסר הרגישות להורמונים אלו עשוי להיות חלקי או מלא.
רקע

אנדרוגנים הם הורמונים סטרואידיים הגורמים להתפתחות איברי המין הזכריים ומאפיינים זכריים אחרים, כגון תשעורת אופיינית, צמיחת זקן, העמקת הקול והתפתחות השרירים. מקורם של הורמונים אלה הוא באשכים, אך הם מופרשים גם על ידי קליפת בלוטת יותרת הכליה והשחלות בכמויות קטנות. הקולטן שאחראי לקליטת האנדרוגנים בתאי הגוף נקרא AR או androgen receptor. זהו חלבון המקודד על ידי גן הממוקם על כרומוזום X, ובמרבית המקרים התסמונת נגרמת בעקבות מוטציה בגן זה. לאור זאת, כאשר קריוטיפ העובר הוא XY (זכרי) יהיה ביטוי של המוטציה מכיוון שיש לו כרומוזום X יחיד, ולעומת זאת, כאשר קריוטיפ העובר הוא XX (נקבי) העובר כמעט ולא יהיה מושפע ממנה.

המוטציה בגן AR עוברת בהורשה רצסיבית בתאחיזה לכרומוזום X, אולם בכ-30% מהמקרים המוטציה אינה עוברת בתורשה אלא נוצרת באופן ספונטני.

נכון לשנת 2010, התגלו למעלה מארבע מאות מוטציות שונות בגן AR שיכולות לגרום לחוסר תגובתיות לאנדרוגנים.
סיווג

השוני בביטוי הקליני של הלוקים בתסמונת רחב מאוד, ונע למשל בין מבנה גוף גברי עם פגם בייצור זרע או שיעור מופחת, לבין מבנה גוף נקבי לחלוטין.
סיווג התסמונת מתבצע על פי רמת זכרור אברי המין החיצוניים.
סיווג > תנגודת שלמה

במצב זה רקמות הגוף לא מגיבות לאנדרוגנים כלל, ולכן אברי המין החיצוניים יהיו נקביים והצינורות הוולפיאנים לא יתפתחו. קריוטיפ של הילוד הוא XY, האשך מתפתח כרגיל ומפריש הורמון אנטימילריאני ולכן תהיה נסיגה של הצינורות המולריאנים ולא תהיה התפתחות של רחם וחצוצרות. מיקומם של האשכים יהיה לרוב בבטן. הפרשת הטסטוסטרון בגיל ההתבגרות תהיה מוגברת מתוך ניסיון של הגוף להתגבר על התנגודת ויש הפיכה תקינה של הטסטוסטרון להורמון המין הנשי אסטרוגן. רמות האסטרוגן הגבוהות גורמות בגיל ההתבגרות להתפתחות רגילה של החזה אך עקב התנגודת לטסטוסטרון יהיה שיעור מיני מופחת. התנגודת להורמוני המין הגבריים קימת גם במוח ולכן הזהות המינית תהיה נשית. תנגודת שלמה לאנדרוגנים היא הסיבה היותר שכיחה לבנות בעלות קריוטיפ XY.
סיווג > תנגודת חלקית

מצב זה מתרחש כאשר השינויים בקולטנים לאנדרוגים קלים יותר. התנגודת תהיה חלקית ואז הביטוי החיצוני יהיה אברי מין שבין בן לבת - או דגדגן מוגדל או פין קטן עם היפוספדיאס (הפתח של צינור השתן הוא בבסיס הפין ולא בקצהו), יהיה איחוי חלקי של השפתיים הגדולות או שק אשכים מפוצל, והאשכים יהיו בבטן, במפשעות או בשק האשכים. הפרשת ההורמון האנטי-מולריאני רגילה ולכן לא יהיו רחם וחצוצרות. בנוסף, הפרשת הטסטוסטרון מוגברת, וכתוצאה מהפיכתו לאסטרוגן, בגיל ההתבגרות תהיה גדילת חזה ויופיע שיעור מיני חלקי. מטופלים עם אברי המין דומים יותר לאלו של בת יגודלו כבנות ואלו עם אברי מין דומים יותר לבן יגודלו כבנים, מתוך הנחה שהתנגודת במוח ומכאן גם הזהות המינית יהיו מקבילים לאלו של התפתחות אברי המין החיצוניים.
סיווג > תנגודת קלה

מצב של ירידה קלה ברמת התגובה של התאים להורמון האנדרוגן. הלוקים בתסמונת בעלי פנוטיפ גברי טיפוסי והם מתפתחים באופן תקין במהלך תקופת הינקות וההתבגרות. ההשפעה העיקרית על הלוקה היא ירידה ברמת הפריון וצמצום כמות השיעור הגברי.
אבחון

התסמינים שמופיעים אצל הלוקים בתסמונת אינם ייחודיים לתסמונת אי הרגישות לאנדרוגן, לכן אבחון מדויק דורש שלילה יסודית של מחלות אחרות. ממצאים קליניים ייחודיים לתסמונת אי הרגישות לאנדרוגן כוללים קיצור הנרתיק, אברי מין זכריים לא מפותחים, נסיגת המבנים המולריאנים ופגם בייצור הזרע ובויריליזציה.
לרוב תנגודת שלמה לאנדרוגן לא תאובחן בלידה מכיוון שהפנוטיפ של הילוד הוא נשי. החשד עלול להתעורר כאשר הוסת הראשון לא מגיע, או במצב של בקע מפשעתי המתגלה בזמן הוסת הראשון.
במצב של תנגודת חלקית, האבחנה המבדלת מורכבת במיוחד עקב דמיון בתסמינים לתסמונות אחרות. ניתן לחפש בניתוח גנטי מוטציות בגן AR על מנת לאשר אבחנה של תנגודת חלקית. אולם, במקרים רבים לא ניתן למצוא את המוטציה בבדיקה כזו, ולכן לא ניתן לשלול באמצעותה תנגודת חלקית. דרכים נוספות לאבחן תנגודת חלקית היא דגימת תאי הסיב שבעור איבר המין, עריכת בדיקה אנדוקרינולוגית, אולטרה סאונד למציאת ראיות לרחם ומדידת רמת ההורמון האנטי-מולריאני.
ברוב המקרים של תנגודת קלה לא ניתן להבחין בתסמינים, פרט למקרים של בעיות פוריות. גם בעזרת בדיקות מעבדה יהיה קשה להבחין בין גברים הלוקים בתסמונת ובין גברים בריאים.
טיפול

הטיפול בתסמונת חוסר הרגישות לאנדרוגן מוגבל כיום לטיפול סימפטומטי בלבד. נכון להיום, לא קיימת דרך לתקן את החלבון הפגומים של הקולטן לאנדרוגן. תחומי הטיפול כוללים ייעוד מגדרי, גניטופלסטיקה, הסרת בלוטות המין על מנת להפחית סיכון לגידול, טיפול הורמוני חלופי, ייעוץ גנטי וייעוץ פסיכולוגי.
ראו גם

אינטרסקס
זהות מגדרית
הערות שוליים

↑  androgen resist syndrom, Ieuan A.Hughes(Professor, Head of Department of Paediatrics), דצמבר 2006, עמ' 386–482
↑  מחלות ילדים, S F Ahmeda, A Chengb, I A Hughesa
↑  D. Zuccarello A. Ferlin C. Vinanzi E. Prana A. Garolla L. Callewaert F. Claessens A. O. Brinkmann C. Foresta, הקשר בין חוסר פריון גברי למוטציות בקולטן האנדרוגן
נשים עם תסמונת חוסר הרגישות לאנדרוגן, ומצבים נוספים הגורמים לאינטרסקסואליות.
שרה רמירז

| --- | --- |

שרה רמירז, 2017
 לידה:  31 באוגוסט 1975 (גיל: 49) מסטלאן, סינלואה, מקסיקו מקסיקו
 מדינה:  ארצות הברית, מקסיקו 
 תקופת הפעילות:  מ-1997
 מקום לימודים:  בית הספר ג'וליארד  תיכון סן דייגו לאמנויות 
 פרסים והוקרה:  Out100 (2021)  פרס טוני לשחקנית משנה במחזמר 
 sararamirez.com
 פרופיל ב-IMDb
 
שרה רמירז (באנגלית: Sara Ramirez, נולד/ה ב-31 באוגוסט 1975) הוא/היא אישיות אמריקאית העוסקת במשחק, בשירה וכתיבת שירים וידוע/ה בעיקר בשל תפקיד המשחק בתור הדמות ד"ר קאלי טורס (אנ') בסדרת הדרמה "האנטומיה של גריי" (2006–2016).
ביוגרפיה

מקום הלידה של רמירז הוא במסטלאן שבמדינת סינלואה במקסיקו. בלידה הוגדר/ה כבת. אבא של רמירז ממוצא מקסיקני ואמא של רמירז ממוצא מקסיקני ואירי. בגיל 8 רמירז עבר/ה עם אמא ממקסיקו לסן דייגו, קליפורניה, לאחר גירושי ההורים. רמירז למד/ה בבית הספר סן דייגו לאומנות יצירה וביצוע. לאחר מכן למד/ה דרמה בבית הספר ג'וליארד בניו יורק.
קריירה

ב-1998 שיחק/ה בסרט "יש לך הודעה" בתור רוז. בשנת 2000 הופיע/ה בסדרה "חוק וסדר: מדור מיוחד" בתפקיד ליסה פרז. ב-2002 הופיע/ה בסרטים "ספיידרמן" ו"שיקגו". בשנת 2004 הופיע/ה בסדרה "NYPD Blue" של רשת ABC.
החל משנת 2006 ועד 2016 השתתף/השתתפה בקביעות בדרמה הרפואית "האנטומיה של גריי" של רשת ABC, שם רמירז גילם/גילמה את ד"ר קאלי טורס.
ב-2012 החל/ה לדבב את המלכה מירנדה קורדובה בסדרה "הנסיכה סופיה הראשונה" וב-2016 דיבב/ה גם בסרט "אלנה והסוד של אוולור" - סרט מקורי של ערוץ דיסני.
ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", "פשוט ככה" בה משתתף/ת רמירז בתפקיד צ'ה דיאז.
חיים אישיים

ביוני 2011, התארס/ה רמירז לראיין דבולט. הזוג נישא ב-4 ביולי 2012. ב-6 ביולי 2021, הודיע/ה רמירז בהודעה באינסטגרם כי הם נפרדו.
ב-8 באוקטובר 2016 רמירז יצא/ה מהארון ואמר/ה כי מזדהה כביסקסואלי/ת. באוגוסט 2020 רמירז יצא/ה מהארון כג'נדרקוויר ומשתמש/ת בכינוי הגוף singular they.
דיסקוגרפיה > מיני-אלבומים

2011: Sara Ramirez (EP)
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | יש לך הודעה | רוז |  |
| 2002 | ספיידרמן | שוטרת |  |
| 2002 | Washington Heights | בלקיס |  |
| 2002 | שיקגו | זמרת |  |
| 2004 | Going Under | ליסה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997, 2003 | כשהעולם מסתובב (אנ') | האנה בולוט / ולארי מלידז | 2 פרקים |
| 2000 | ספין סיטי | קרול קווין | פרק: "About Last Night" |
| 2000 | משמרת שלישית | גוון ג'רארד | פרק: "The Tys That Bind" |
| 2000 | Welcome to New York | לינדה | פרק: "The Crier" |
| 2000, 2002 | חוק וסדר: מדור מיוחד | מיס בררה / ליסה פרז | 2 פרקים |
| 2004 | NYPD Blue | אירמה | פרק: "Who's Your Daddy?" |
| 2006–2016 | האנטומיה של גריי | ד"ר קאלי טורס (אנ') | תפקיד חוזר (עונה 2) תפקיד ראשי (עונות 3–12); 241 פרקים |
| 2012–2018 | הנסיכה סופיה הראשונה | המלכה מירנדה קורדובה | דיבוב; 55 פרקים |
| 2014 | מגלים עם דורה | מלכת הלבבות | דיבוב; פרק: "Dora in Wonderland" |
| 2016 | אלנה והסוד של אוולור | המלכה מירנדה קורדובה | דיבוב; סרט טלוויזיה של ערוץ דיסני |
| 2017–2019 | מזכירת המדינה | קאט סנדובל | תפקיד ראשי (עונות 4–5); 36 פרקים |
| 2019 | ערפדינה | מאמא קלאקה | דיבוב; פרק: "Dia de los Muertos/As You Wish" |
| 2021–2023 | פשוט ככה | צ'ה דיאז | תפקיד ראשי (עונות 1–2); 21 פרקים |
| 2024 | ולמה | אמבר | דיבוב; 10 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 1998 | The Capeman | ווזניאק | תיאטרון מרקיז (אנ'), ברודוויי |
| 1999 | Fascinating Rhythm | משתתפת | תיאטרון לונגקר (אנ'), ברודוויי |
| 2001 | A Class Act | פליסיה | תיאטרון אמבסדור (אנ'), ברודוויי |
| 2001 | נערות החלומות (אנ') | משתתפת | תיאטרון ליריק (אנ'), ברודוויי |
| 2002 | מונולוגים מהווגינה | משתתפת | תיאטרון וסטסייד (אנ'), אוף ברודוויי |
| 2005 | ספאמלוט | גבירת האגם | תיאטרון שוברט (אנ'), ברודוויי פרס טוני לשחקנית המשנה הטובה ביותר במחזמר (אנ') פרס גראמי לאלבום המחזמר הטוב ביותר (אנ') |
הערות שוליים

↑  Chaney, Jen (24 ביוני 2011). "Sara Ramirez engaged; Curtis Stone and Lindsay Price expecting baby". The Washington Post. Washington, D.C. נבדק ב-27 ביוני 2011. {{cite news}}:  (עזרה)
↑  Hernandez, Lee (9 ביולי 2012). "Sara Ramirez, Grey's Anatomy Star, is Married! (EXCLUSIVE)". Huffington Post. נבדק ב-9 ביולי 2012. {{cite news}}:  (עזרה)
↑  "Tony Winner and Grey's Anatomy Star Sara Ramirez Ties the Knot!". Broadway.com. Broadway.com. 9 ביולי 2012. נבדק ב-9 ביולי 2012. {{cite news}}:  (עזרה)
↑  Ryan and I are no longer together...., instagram
↑  Phillips, Carmen (27 באוגוסט 2020). "Sara Ramirez Is Non-Binary: Icon Instagrams Capacity to Be "Girlish Boy, Boyish Girl, Boyish Boy, All, Neither"". Autostraddle. נבדק ב-27 באוגוסט 2020. {{cite web}}:  (עזרה)
| פרס טוני לשחקנית המשנה הטובה ביותר במחזמר |
| --- | --- | --- |
| 1947–1975 | חואניטה הול (1950) • איזבל ביגלי (1951) • הלן גלאגר (1952) • שילה בונד (1953) • גוון ורדון (1954) • קרול האני (1955) • לוטה לניה (1956) • אידי אדמס (1957) • ברברה קוק (1958) • פט סטנלי (1959) • פטרישיה ניואי (1960) • תמי גריימס (1961) • פיליס ניומן (1962) • אנה קוויל (1963) • טסי אושיה (1964) • מריה קרנילובה (1965) • בי ארתור (1966) • פג מאריי (1967) • ליליאן היימן (1968) • מריאן מרסר (1969) • מלבה מור (1970) • פטסי קלי (1971) • לינדה הופקינס (1972) • פטרישיה אליוט (1973) • ג'ני סל (1974) • די די ברידג'ווטר (1975) |  |
| 1976–2000 | קלי בישופ (1976) • דלורס הול (1977) • נל קרטר (1978) • קרלין גלין (1979) • פריסילה לופז (1980) • מרילין קופר (1981) • ליליאן מונטבקי (1982) • בטי באקלי (1983) • לילה קדרובה (1984) • לילאני ג'ונס (1985) • ביבי ניווירת' (1986) • פרנסיס רפאל (1987) • ג'ודי קיי (1988) • דבי שפירו (1989) • רנדי גראף (1990) • דייזי איגן (1991) • טוניה פינקינס (1992) • אנדריאה מרטין (1993) • אודרה מקדונלד (1994) • גרטה בוסטון (1995) • אן דוקסניי (1996) • ליליאס ווייט (1997) • אודרה מקדונלד (1998) • קריסטין צ'נוות' (1999) • קארן זימבה (2000) |  |
| 2001–הווה | קיידי האפמן (2001) • הרייט סנוסום האריס (2002) • ג'יין קרקובסקי (2003) • אניקה נוני רוז (2004) • שרה רמירז (2005) • בת' ליוול (2006) • מרי לואיז וילסון (2007) • לורה בננטי (2008) • קארן אוליבו (2009) • קייטי פינרן (2010) • ניקי מ. ג'יימס (2011) • ג'ודי קיי (2012) • אנדריאה מרטין (2013) • לנה הול (2014) • רותי אן מיילס (2015) • רנה אליז גולדסברי (2016) • רייצ'ל ביי ג'ונס (2017) • לינדזי מנדז (2018) • אלי סטרוקר (2019) • לורן פאטן (2021) • פטי לופון (2022) • בוני מיליגן (2023) • קסיה לואיס (2024) |  |
| --- | --- |
בקרת זהויות :  GND: 135502411  ISNI: 0000 0001 1946 3003  LCCN: no2005052489  MusicBrainz: 92f91947-0d8e-4a9c-ae6a-68906e93a079  NLK: KAC2020M7666  VIAF: 7123362   WorldCat (עם VIAF): 7123362 
שרה רמירז על הסט של צילומי הסדרה "האנטומיה של גריי"
התזמורת הסימפונית חיפה

| --- | --- |

התזמורת בקונצרט בהיכל התרבות - יד לבנים כפר סבא, 2018
 תאריך ייסוד:  1950
 מייסד:  פרנק פלג  צבי רוטנברג
 מדינה:  ישראל ישראל
 מיקום:  חיפה, ישראל
 אולם קונצרטים:  האודיטוריום (חיפה)
 מנצח:  יואל לוי
 https://hso-haifa.co.il/
 
האודיטוריום בחיפה, אולם הבית של התזמורת
התזמורת הסימפונית חיפה היא תזמורת סימפונית ישראלית, שמושבה בעיר חיפה.
היסטוריה

התזמורת נוסדה בשנת 1950 על ידי המלחין והפסנתרן פרנק פלג והמורה לכינור צבי רוטנברג.
פרנק פלג שימש כמנהלה המוזיקלי של התזמורת במשך עשר שנים, ובמקביל שימש כמנצח קבוע גאורג זינגר. אחריו כיהנו כמנהלים מוזיקליים או מנצחים ראשיים סרג'ו קומיסיונה, אבי אוסטרובסקי, מנדי רודן, יובל צליוק, ליאור שמבדל, סטנלי ספרבר, כריסטיאן מנדיאל, רונלד זולמן, נעם שריף ושו צ'ונג. החל משנת 2021 מכהן יואל לוי כיועץ המוזיקלי והמנצח הראשי של התזמורת.
באפריל 2004 התארגנה התזמורת מחדש ביזמתו של ראש עיריית חיפה דאז יונה יהב. צעד זה הביא להפיכתה של התזמורת הסימפונית מגוף פרטי לכזה השייך לחברה העירונית "אתוס".
אולם הבית של התזמורת הוא האודיטוריום במרכז רפפורט לתרבות, בשכונת מרכז הכרמל.
במהלך שנותיה של התזמורת ניצחו עליה מנצחים ידועי שם כמו אריך ברגל, פול קפולונגו, גבריאל כמורה, סידני הארט, ג'ון נלסון, גילברט ורגה, ואוריאל סגל. עם התזמורת הופיעו סולנים כגון הנריק שרינג, אידה הנדל, עברי גיטליס, בוריס בלקין, דניאל בארנבוים, שירה רבין, אריה ליפסקי, מישה מייסקי, קלוד פרנק, ג'רמי מנוחין, גרהרד אופיץ ואריה ורדי.
התזמורת הסימפונית חיפה מופיעה בסדרות קונצרטים ומופעים מיוחדים בהיכלי תרבות ברחבי הארץ וכן מלווה בקביעות את תחרויות הפסנתר, הנבל, וכלי הנשיפה המתקיימים בארץ.
מנהל התזמורת, מאז אפריל 2023, הוא רן נחום.
במסגרת התזמורת הסימפונית חיפה פועלים האופרה חיפה, מקהלות בת שיר והביג בנד חיפה. התזמורת מפעילה תוכניות חינוכיות בגנים ובבתי הספר, וכן תוכנית למצטיינים HSO Young.
בתזמורת הסימפונית חיפה חברים 65 נגנים המהווים שילוב של נגנים צעירים ומנוסים, עולים חדשים, עולים ותיקים ומוזיקאים שגדלו והתחנכו בישראל.
התזמורת ערכה סיורים בצרפת, שווייץ, בלגיה, גרמניה, ואיטליה, והשתתפה בפסטיבלים בינלאומיים בקורסיקה, דיסלדורף, בזאנסון ולייז'. במהלך שנת 2014 יצאה הסימפונית לסיור קונצרטים בן 8 שבועות ברחבי ארצות הברית.
בנוסף לפעילותה השוטפת, עורכת התזמורת קונצרטים בבקרי יום שישי במסגרת הסדרה "קלאסי לשישי" וקונצרטים מוסברים לכל המשפחה במסגרת הסדרה לכל המשפחה. מלבד זה, התזמורת עורכת קונצרטים בבתי ספר, קונצרטים תחת כיפת השמיים וקונצרטים מיוחדים נוספים במסגרות שונות כגון ארגונים התנדבותיים, חגיגות ופסטיבלים ברחבי ישראל.
הערות שוליים

↑  אודיה שווץ, שוב: ביקורת בסימפונית על המנהל האמנותי הסיני, שיסיים את תפקידו, באתר רדיו חיפה, 18 בנובמבר 2018
| --- | --- |
בקרת זהויות :  VIAF: 141263035   WorldCat (עם VIAF): 141263035
גמר הליגה האירופית 2020

גמר הליגה האירופית של עונת 2019/2020 נערך באצטדיון ריין אנרגי בקלן, גרמניה ב-21 באוגוסט 2020, ובו ניצחה סביליה את אינטר מילאנו בתוצאה 2–3. המשחק נערך בדלתיים סגורות עקב התפרצות נגיף הקורונה באירופה.
הגמר היה אמור להיערך באצטדיון אנרגה גדנסק בגדנסק, פולין ב-27 במאי 2020. לעומת זאת, אופ"א הודיעה ב-23 במאי 2020 שהגמר יידחה עקב התפרצות נגיף הקורונה. ב-17 ביוני 2020, הוועדה המנהלתית של אופ"א החליטה לשנות את מיקום הגמר לקלן, כחלק מטורניר "שמונה האחרונות", שבו כל המשחקים החל משלב רבע הגמר התקיימו בשיטה של משחק אחד ללא קהל בארבעה אצטדיונים שונים ברחבי גרמניה.
הניצחון העניק לסביליה את הזכות להתמודד בסופר קאפ האירופי לשנת 2020 מול המנצחת בגמר ליגת האלופות 2020.